title: A Tanács (EU) 2016/768 határozata (2016. április 21.) a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a nehézfémekről szóló 1998. évi jegyzőkönyv módosításainak elfogadásáról

text:
               18.5.2016

               HU

               Az Európai Unió Hivatalos Lapja

               L 127/8

         A TANÁCS (EU) 2016/768 HATÁROZATA
   (2016. április 21.)
   a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a nehézfémekről szóló 1998. évi jegyzőkönyv módosításainak elfogadásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen 192. cikkének (1) bekezdésére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az Unió szerződő fele az ENSZ Európai Gazdasági Bizottsága (ENSZ–EGB) égisze alatt létrejött, a nagy távolságra jutó, országhatárokon átterjedő levegőszennyezésről szóló 1979. évi egyezménynek (a továbbiakban: az egyezmény), melyet 1981-ben hagyott jóvá (1).

               (2)

               Az Unió szerződő fele a nagy távolságra jutó, országhatárokon átterjedő levegőszennyezésről szóló, 1979. évi egyezményhez csatolt, a nehézfémekről szóló 1998. évi jegyzőkönyvnek (a továbbiakban: a jegyzőkönyv), melyet 2001. április 4-én hagyott jóvá (2).

               (3)

               A jegyzőkönyv szerződő felei 2009-ben tárgyalásokat kezdtek, melyek körét 2010-ben kiterjesztették, azzal a céllal, hogy tovább növeljék az emberi egészség és a környezet védelmének szintjét egyebek mellett a levegőszennyező anyagokra a kibocsátási forrásoknál alkalmazandó kibocsátási határértékek aktualizálása révén.

               (4)

               2012-ben az egyezmény végrehajtó szervének 31. ülésén jelen lévő felek konszenzussal elfogadták a 2012/5. és a 2012/6. határozatot, amelyek módosították a jegyzőkönyv szövegét.

               (5)

               A 2012/6. határozatban foglalt módosítások a jegyzőkönyv 13. cikkének (4) bekezdésében előírt gyorsított eljárásnak megfelelően hatályba léptek és alkalmazandók.

               (6)

               A 2012/5. határozatban foglalt módosításokat a jegyzőkönyv 13. cikkének (3) bekezdésével összhangban a jegyzőkönyv részes feleinek el kell fogadniuk.

               (7)

               Az Unió már fogadott el a jegyzőkönyv módosításainak hatálya alá tartozó kérdésekről jogi eszközt, köztük a 2010/75/EU európai parlamenti és tanácsi irányelvet (3).

               (8)

               Ezért az Unió nevében el kell fogadni a jegyzőkönyvnek a 2012/5. határozatban foglalt módosításait,

         ELFOGADTA EZT A HATÁROZATOT:
   1. cikk
   A nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a nehézfémekről szóló 1998. évi jegyzőkönyv (a továbbiakban: a jegyzőkönyv) módosítását a Tanács az Európai Unió nevében elfogadja.
   A jegyzőkönyv módosításainak – az egyezmény végrehajtó szerve 2012/5. határozatának mellékletében meghatározott – szövegét e határozat melléklete tartalmazza.
   2. cikk
   A Tanács elnöke kijelöli az(oka)t a személy(eke)t, aki(k) felhatalmazással rendelkezik/rendelkeznek arra, hogy az Unió hatáskörébe tartozó kérdések vonatkozásában a jegyzőkönyv (4) 13. cikkének (3) bekezdésében előírt elfogadási okiratot az Unió nevében letétbe helyezze/helyezzék.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. április 21-én.

            a Tanács részéről

            az elnök

         G.A. VAN DER STEUR

      (1)  HL L 171., 1981.6.27., 11. o.

      (2)  HL L 134., 2001.5.17., 40. o.

      (3)  Az Európai Parlament és a Tanács 2010/75/EU irányelve (2010. november 24.) az ipari kibocsátásokról (a környezetszennyezés integrált megelőzése és csökkentése) (HL L 334., 2010.12.17., 17. o.).

      (4)  A Tanács Főtitkársága gondoskodik a jegyzőkönyv hatálybalépése napjának az Európai Unió Hivatalos Lapjában való közzétételéről.

         A jegyzőkönyvnek az egyezmény végrehajtó szerve 2012/5. sz. határozatának mellékletében meghatározott módosításai

      a)   1. cikk

                  1.

                  A 10. pontban az „i. ennek a jegyzőkönyvnek, vagy ii. az I. vagy a II. melléklet azon módosításának a hatálybalépésétől számított két év elteltével, amely a helyhez kötött forrást a jegyzőkönyv hatálya alá vonta” szöveg helyébe a következő lép: „az e jegyzőkönyv valamely szerződő fél számára történő hatálybalépésétől számított két év elteltével. Egy adott szerződő fél dönthet úgy, hogy nem tekinti új, helyhez kötött forrásnak az olyan helyhez kötött forrást, amely tekintetében a jegyzőkönyvnek az adott szerződő fél számára történő hatálybalépésének időpontjában a megfelelő illetékes nemzeti hatóság már kiadta a jóváhagyást, feltéve, hogy az építés vagy a jelentős módosítások az említett időponttól számított öt éven belül megkezdődtek”.

                  2.

                  A 11. pont után a szöveg az alábbi 12. ponttal egészül ki:
                  „12.   Az „e jegyzőkönyv”, az „a jegyzőkönyv” és az „ez a jegyzőkönyv” kifejezések a nehézfémekről szóló 1998. évi módosított jegyzőkönyvet jelentik.”

            b)   3. cikk

                  3.

                  A (2) bekezdésben a „Minden” szó helyébe „A (2a) és (2b) bekezdésre figyelemmel minden” szöveg lép.

                  4.

                  A (2) bekezdés a) pontjában az „amelyre a III. melléklet elérhető legjobb technikát határoz meg” szöveg helyébe az „amelyre a szerződő felek által a végrehajtó szerv ülésén elfogadott iránymutatás meghatározza az elérhető legjobb technikákat” szöveg lép.

                  5.

                  A (2) bekezdés c) pontjában az „amelyre a III. melléklet elérhető legjobb technikát határoz meg” szöveg helyébe az „amelyre a szerződő felek által a végrehajtó szerv ülésén elfogadott iránymutatás meghatározza az elérhető legjobb technikákat” szöveg lép.

                  6.

                  A (2) bekezdés után a szöveg az alábbi új (2a) és (2b) bekezdéssel egészül ki:
                  „(2a)   Az a szerződő fél, amely egy új forráskategóriákat bevezető módosítás hatálybalépését megelőzően már szerződő fele volt e jegyzőkönyvnek, alkalmazhatja a „meglévő, helyhez kötött forrás” tekintetében alkalmazandó határértékeket az adott új kategória bármely olyan forrására, amelynek építése vagy jelentős módosítása az adott módosítás adott szerződő félre vonatkozó hatálybalépésétől számított két éven belül kezdődött meg, kivéve, ha, és addig, amíg az adott forrás a későbbiekben jelentős módosításon nem esik át.
                  (2b)   Az a szerződő fél, amely egy „új, helyhez kötött forrásra” alkalmazandó új határértékeket bevezető módosítás hatálybalépését megelőzően már szerződő fele volt e jegyzőkönyvnek, továbbra is alkalmazhatja a korábban alkalmazandó határértékeket bármely olyan forrásra, amelynek építése vagy jelentős módosítása az adott módosítás adott szerződő félre vonatkozó hatálybalépésétől számított két éven belül kezdődött meg, kivéve, ha, és addig, amíg az adott forrás a későbbiekben jelentős módosításon nem esik át.”

                  7.

                  Az (5) bekezdésben:

                              a)

                              A „; ha az EMEP területi hatályán belül esnek, akkor alapkövetelmény, hogy az EMEP irányító szerve által meghatározott módszer szerint, ha az EMEP területi hatályán kívül esnek, akkor a végrehajtó szerv munkatervének megfelelően kialakított módszert használva útmutatóként” szöveget törölni kell, helyébe egy pont „.” lép.

                              b)

                              A bekezdés az első mondat után a következő szöveggel egészül ki:
                              „Az EMEP területi hatálya alá tartozó szerződő felek az EMEP irányító szerve által összeállított és a szerződő felek által a végrehajtó szerv valamely ülésén elfogadott iránymutatásban meghatározott módszereket alkalmazzák. Az EMEP területi hatályán kívül eső szerződő felek a végrehajtó szerv munkaterve nyomán kialakított módszereket használják útmutatásként.”

                  8.

                  A 3. cikk egy új, (8) bekezdéssel egészül ki:
                  „(8)   Az egyezmény keretében minden szerződő fél aktívan részt vesz a légszennyezés emberi egészségre és környezetre gyakorolt hatását vizsgáló, valamint a légköri nyomonkövetési és modellezési programokban.”

            c)   3a. cikk

                  9.

                  A szöveg az alábbi 3a. cikkel egészül ki:
                  „3a. cikk
                  Rugalmas átmeneti intézkedések
                  (1)   A 3. cikk (2) bekezdésének c) és d) pontjában foglaltak ellenére az egyezmény azon szerződő felei, amelyek a 2014. január 1. és 2019. december 31. közötti időszakban válnak e jegyzőkönyv szerződő felévé, az ebben a cikkben meghatározott feltételek szerint rugalmas átmeneti intézkedéseket alkalmazhatnak az elérhető legjobb technikák alkalmazása és a meglévő, helyhez kötött forrásokra vonatkozó határértékeknek a helyhez kötött források bizonyos kategóriái esetében való megfelelés tekintetében.
                  (2)   Az e cikk szerinti rugalmas átmeneti intézkedések alkalmazát választó szerződő feleknek az e jegyzőkönyvet megerősítő, elfogadó, jóváhagyó vagy az ahhoz való csatlakozásról szóló okirataikban fel kell tüntetniük az alábbiakat:

                              a)

                              A helyhez kötött forrásoknak a II. mellékletben felsorolt azon konkrét kategóriái, amelyek tekintetében a szerződő fél rugalmas átmeneti intézkedések alkalmazását választotta, azzal, hogy legfeljebb négy ilyen kategória sorolható fel;

                              b)

                              Azon helyhez kötött források, amelyek építése vagy legutóbbi jelentős módosítása 1990 vagy egy másik, 1985 és 1995 közé eső év előtt kezdődött (ezeket az éveket is beleértve), ahogy azt az adott szerződő fél a megerősítés, elfogadás, jóváhagyás vagy csatlakozás alkalmával meghatározta, és amelyek tekintetében alkalmazhatók az (5) bekezdés szerinti rugalmas átmeneti intézkedések; és

                              c)

                              A meghatározott rendelkezések teljes körű teljesítésének ütemezését bemutató, a (3) és (4) bekezdéssel összhangban lévő végrehajtási terv.

                        (3)   A szerződő feleknek legalább a II. melléklet 1., 2., 5. és 7. kategóriájába tartozó meglévő, helyhez kötött források tekintetében az elérhető legjobb technikákat kell alkalmazniuk legkésőbb e jegyzőkönyv adott szerződő fél számára történő hatálybalépésétől számított nyolc éven belül vagy 2022. december 31-ig, attól függően, hogy melyik időpont van hamarabb, az (5) bekezdésben leírt eset kivételével.
                  (4)   Az elérhető legjobb technikáknak vagy a határértékeknek a meglévő helyhez kötött forrásokra történő alkalmazása egyetlen fél esetében sem halasztható 2030. december 31. utáni időpontra.
                  (5)   A (2) bekezdés b) pontjának megfelelően jelzett bármely forrás vagy források tekintetében a szerződő felek legkésőbb e jegyzőkönyv adott szerződő fél számára történő hatálybalépésétől számított nyolc éven belül vagy, ha az korábbi időpont, 2022. december 31-ig a forrás vagy források megszüntetése mellett dönthetnek. Az ilyen források jegyzékét az adott szerződő fél (6) bekezdés szerinti következő jelentésébe bele kell foglalni. Az elérhető legjobb technikák és a határértékek alkalmazásával kapcsolatos követelmények nem vonatkoznak az ilyen forrásra vagy forrásokra, amennyiben a forrást vagy forrásokat 2030. december 31-ig megszüntetik. Amennyiben az ilyen forrást vagy forrásokat eddig a határidőig nem szüntetik meg, az adott szerződő félnek azt követően a megfelelő forráskategória szerinti új forrásokra vonatkozó elérhető legjobb technikákat és határértékeket kell alkalmaznia.
                  (6)   Az e cikk szerinti rugalmas átmeneti intézkedések alkalmazását választó szerződő fél a bizottság végrehajtó titkárához három évente jelentést nyújt be az elérhető legjobb technikák megvalósítása terén tett előrehaladásáról az e cikk szerinti forráskategóriákba tartozó, helyhez kötött források esetében. A bizottság végrehajtó titkára ezeket a hároméves jelentéseket eljuttatja a végrehajtó szervhez.”

            d)   7. cikk

                  10.

                  Az (1) bekezdés a) pontjában:

                              a)

                              A bekezdés végén a szöveg a „. Továbbá:” szövegrésszel egészül ki;
                              valamint

                              b)

                              A szöveg a következő új i. és ii. alpontokkal egészül ki:

                                          „i.

                                          ha valamely szerződő fél a 3. cikk (2) bekezdésének b), c) vagy d) pontjának megfelelően más kibocsátáscsökkentési stratégiákat alkalmaz, köteles dokumentálni az alkalmazott stratégiákat valamint az adott bekezdésben leírt követelményeknek való megfelelést;

                                          ii.

                                          ha valamely szerződő fél a 3. cikk (2) bekezdésének d) pontja szerinti valamely határértéket műszakilag vagy gazdaságilag nem megvalósíthatónak ítéli, azt jelentenie és bizonyítania kell;”

                  11.

                  Az (1) bekezdés b) pontjának helyébe a következő szöveg lép:

                              „b)

                              Az EMEP területi hatálya alá tartozó minden szerződő fél a bizottság ügyvezető titkárán keresztül beszámol az EMEP-nek az I. mellékletben felsorolt nehézfémek kibocsátási szintjére vonatkozó információkról, az EMEP irányító szerve által összeállított és a szerződő felek által a végrehajtó szerv valamely ülésén elfogadott iránymutatásban meghatározott módszereket alkalmazva. Az EMEP területi hatályán kívül eső szerződő felek beszámolnak az I. mellékletben felsorolt nehézfémek kibocsátási szintjére vonatkozóan rendelkezésre álló információkról. A Felek továbbá információt szolgáltatnak az I. mellékletben felsorolt anyagok kibocsátási szintjeiről az említett mellékletben előírt referenciaévre vonatkozóan;”

                  12.

                  A (1) bekezdés b) pontja után a szöveg az alábbi új pontokkal egészül ki:

                              „c)

                              Az EMEP területi hatálya alá tartozó minden szerződő fél a bizottság ügyvezető titkárán keresztül, és a végrehajtó szerv által elfogadott útmutatók alkalmazásával beszámol a végrehajtó szervnek a rendelkezésre álló információkról az egyezmény keretében végzett, a légszennyezés emberi egészségre és környezetre gyakorolt hatását vizsgáló, valamint a légköri nyomonkövetési és modellezési programjaival kapcsolatban;

                              d)

                              A végrehajtó szerv kérésére az EMEP területi hatályán kívül eső szerződő felek is elérhetővé teszik a c) pontban leírtakhoz hasonló információkat.”

                  13.

                  A (3) bekezdésben:

                              a)

                              Az „A végrehajtó szerv éves ülése előtt elegendő idővel” szöveg helyébe „A végrehajtó szerv kérésére és az általa meghatározott ütemezésnek megfelelően” szöveg lép;

                              b)

                              Az „EMEP” szó után a szöveg az „és az egyéb segédszervek” szöveggel egészül ki;

                              c)

                              A „tájékoztatást” szó előtt a szöveg a „megfelelő” szóval egészül ki.

            e)   8. cikk

                  14.

                  „A végrehajtó szerv éves ülése előtt elegendő idővel az EMEP köteles a megfelelő modellek és mérések használatával készített” szöveg helyébe „A végrehajtó szerv kérésére és az általa meghatározott ütemezésnek megfelelően az EMEP és műszaki szervei kötelesek a megfelelő modellek és mérések használatával készített” szöveg lép.

            f)   10. cikk

                  15.

                  A (4) bekezdésben:

                              a)

                              A „ki kell dolgozniuk” szöveg helyébe a „mérlegelniük kell” szöveg lép.

                              b)

                              A „munkatervét” szó helyébe a „munkatervének kidolgozását” szöveg lép;

                              c)

                              „az I. mellékletben szereplő nehézfémek atmoszférába történő kibocsátásainak csökkentése érdekében szükséges további lépések” szöveget el kell hagyni, és a helyébe „a további lépések” szöveg lép.

            g)   13. cikk

                  16.

                  A (3) bekezdésben:

                              a)

                              A „valamint az I., II., IV., V. és VI. melléklet” szöveg helyébe „a III. és VII. melléklet kivételével a mellékletek módosításait” szöveg lép;

                              b)

                              Az „amikor a szerződő felek kétharmada” szöveg helyébe az „amikor a módosítások elfogadásának időpontjában meglévő szerződő felek kétharmada” szöveg lép.

                  17.

                  A (4) bekezdésben a „kilencvenedik” szó helyébe „180.” lép.

                  18.

                  Az (5) bekezdésben a „90” helyébe „180” lép.

                  19.

                  Az (5) bekezdés után a szöveg az alábbi, új (5a) és (5b) bekezdéssel egészül ki:
                  „(5a)   Az azt elfogadó szerződő felek tekintetében az (5b) bekezdés szerinti eljárás irányadó a (3) bekezdésben megállapított eljárással szemben a II., IV., V. és VI. melléklet módosítása során.
                  (5b)   A II., IV., V. és VI. melléklet módosításait a végrehajtó szerv ülésein jelenlévő Felek konszenzussal fogadják el. A bizottság végrehajtó titkárától érkezett, valamennyi szerződő félnek szóló értesítést követő egy év elteltével bármely melléklet módosítása hatályba lép azon szerződő felek tekintetében, amelyek nem nyújtottak be bejelentést a letéteményeshez az a) pont rendelkezéseinek megfelelően:

                              a)

                              Ha valamely szerződő fél nem tudja jóváhagyni a II., IV., V. vagy VI. melléklet valamely módosítását, erről írásban tájékoztatnia kell a letéteményest az elfogadás közlésétől számított egy éven belül. A letéteményes késedelem nélkül minden ilyen bejelentésről köteles értesíteni a többi szerződő felet. Bármely szerződő fél elfogadásra cserélheti korábbi bejelentését; a szerződő fél tekintetében a melléklet módosítása az elfogadó nyilatkozat letéteményesnél történő letétbe helyezésével lép hatályba;

                              b)

                              A II., IV., V. vagy VI. melléklet módosítása nem lép hatályba, amennyiben összesen 16 vagy annál több szerződő fél

                                          i.

                                          az a) pont rendelkezéseivel összhangban bejelentést nyújtott be; vagy

                                          ii.

                                          nem fogadta el az ebben a bekezdésben megállapított eljárást, és még nem helyezett letétbe a (3) bekezdés rendelkezéseivel összhangban lévő elfogadó okiratot.”

            h)   15. cikk

                  20.

                  A (2) bekezdés után a cikk az alábbi, új (3) bekezdéssel egészül ki:
                  „(3)   Az államoknak vagy regionális gazdasági integrációs szervezeteknek a megerősítő, elfogadási, jóváhagyási vagy csatlakozási okiratukban kell kinyilvánítaniuk, ha nem kívánják, hogy kötelező erejűek legyenek rájuk nézve a 13. cikk (5b) bekezdésében megállapított eljárások a II., IV., V. és VI. melléklet módosítása tekintetében.”

            i)   II. melléklet

                  21.

                  A II. alcímen belül található táblázatban, az 5. kategória leírásánál, az első sorban az „ólmot vagy cinket” szöveg helyébe az „ólmot, cinket, valamint szilícium-, illetve ferromangán ötvözeteket” szöveg lép.

            j)   IV. melléklet

                  22.

                  Az első pont elé az „1.” sorszámot kell illeszteni.

                  23.

                  Az a) pontban a „jegyzőkönyv” szó helyébe a „jegyzőkönyvnek az adott szerződő fél tekintetében történő” szöveg lép.

                  24.

                  A b) pontban:

                              a)

                              Az első mondatban a „nyolc” szó helyébe a „két” szó lép.

                              b)

                              Az első mondatban a „jegyzőkönyv hatálybalépésétől” szöveg helyébe a „jegyzőkönyvnek az adott szerződő fél tekintetében történő hatálybalépésétől” szöveg lép, és a szöveg az „év” szó után a „vagy, ha az későbbi időpont, 2020. december 31.” szöveggel egészül ki.

                              c)

                              Az utolsó mondatot el kell hagyni.

                  25.

                  A melléklet végén a szöveg az alábbi, új 2. és 3. ponttal egészül ki:

                              „2.

                              Az 1. pontban foglaltak ellenére, de a 3. pontban foglaltakra figyelemmel, az egyezmény azon szerződő felei, amelyek a 2014. január 1. és 2019. december 31. közötti időszakban válnak e jegyzőkönyvnek is szerződő felévé, e jegyzőkönyv megerősítésekor, elfogadásakor, jóváhagyásakor vagy az ahhoz való csatlakozáskor nyilatkozatot tehetnek, miszerint e jegyzőkönyv adott fél számára történő hatálylépésétől számított legfeljebb 15 évre meg fogják hosszabbítani a 3. cikk (2) bekezdésének d) pontjában említett határértékek alkalmazására vonatkozó határidőket.

                              3.

                              Azon szerződő felek, amelyek a helyhez kötött források adott kategóriájával kapcsolatban az e jegyzőkönyv 3a. cikke szerinti választás lehetőségével éltek, ugyanazon forráskategóriára vonatkozóan nem tehetik meg a 2. pont szerinti nyilatkozatot is.”

            k)   V. melléklet

                  26.

                  Az V. melléklet helyébe az alábbi szöveg lép:

                     „V. MELLÉKLET

                        A nagyobb, helyhez kötött forrásokból származó kibocsátások korlátozására szolgáló határértékek

                                 1.

                                 A nehézfém-kibocsátások korlátozása szempontjából kétféle határértéknek van jelentősége:

                                             a)

                                             egyes nehézfémekre vagy nehézfém-csoportokra vonatkozó határértékek; és

                                             b)

                                             a részecske-kibocsátásokra vonatkozó általános határértékek.

                                 2.

                                 A részecske-kibocsátásokra vonatkozó határértékek alapvetően nem helyettesíthetik a kadmiumra, ólomra és higanyra vonatkozó fajlagos határértékeket, mivel a részecske-kibocsátásokhoz kötődő fémek mennyisége eljárásonként változó. E határértékek betartása ugyanakkor jelentősen hozzájárul az összesített nehézfém-kibocsátás csökkentéséhez. Emellett a részecske-kibocsátások figyelemmel kísérése általában olcsóbb, mint az egyes anyagok megfigyelése, ráadásul az egyes nehézfémek folyamatos megfigyelése általában nem is kivitelezhető. Mindezek miatt a részecske-kibocsátási határértékeknek nagy jelentősége van, és legtöbbször ebben a mellékletben is ilyenek szerepelnek, általában kiegészítve a kadmiumra, ólomra vagy higanyra vonatkozó fajlagos határértékeket.

                                 3.

                                 Az A. szakasz az Amerikai Egyesült Államokon kívüli szerződő felekre vonatkozik. A B. szakasz az Amerikai Egyesült Államokra vonatkozik.

                           A.   Az Amerikai Egyesült Államokon kívüli szerződő felek

                                 4.

                                 Csak ebben a szakaszban a „por” bármilyen formájú, szerkezetű vagy sűrűségű, a mintavételi pont körülményei között a gáz fázisban diszpergált állapotban jelen lévő részecskék tömege, mely részecskék meghatározott körülmények között végzett szűréssel gyűjthetők össze az elemezni kívánt gáz reprezentatív mintavételét követően, és amelyek a szűrő feletti részen vagy a szűrőn maradnak a meghatározott körülmények között végrehajtott szárítást követően.

                                 5.

                                 E szakasz alkalmazásában a „kibocsátási határérték” vagy „határérték” a berendezések hulladékgázában lévő por és e jegyzőkönyvben említett nehézfémek azon maximális mennyiségét jelenti, amely nem léphető túl. Amennyiben másképp nem rendelkeznek, a szennyező anyag tömegét el kell osztani a hulladékgázok térfogatával (mg/m3-ben kifejezve), a száraz gáz hőmérsékletét és nyomását tekintve standard körülményeket feltételezve (térfogat 273,15 K-n és 101,3 kPa). A hulladékgáz oxigéntartalma tekintetében a nagyobb, helyhez kötött források kiválasztott kategóriáihoz tartozó értékek alkalmazandók. A hulladékgázban lévő szennyező anyagok koncentrációjának csökkentése céljából alkalmazott hígítás nem megengedett. A berendezések indítását, leállítását és karbantartását nem kell figyelembe venni.

                                 6.

                                 A kibocsátásokat minden esetben mérésekkel vagy legalább ugyanolyan pontosságú számításokkal kell ellenőrizni. A határértékeknek való megfelelést folyamatos vagy szakaszos méréssel vagy egyéb, műszakilag megfelelő módszerrel kell ellenőrizni, beleértve az igazolt számítási módszereket is. A megfelelő nehézfémekre vonatkozó méréseket háromévenként legalább egyszer el kell végezni minden ipari forrás esetében. Figyelembe kell venni a szerződő felek által a végrehajtó szerv ülésén a mérések és számítások módszereire vonatkozóan elfogadott iránymutató dokumentumokat. Folyamatos mérések esetén a határértéknek való megfelelés akkor valósul meg, ha az ellenőrzött havi kibocsátási átlag nem haladja meg a kibocsátási határértéket. Szakaszos mérés vagy egyéb megfelelő meghatározási vagy számítási eljárás esetén a kibocsátási határértékeknek való megfelelés akkor áll fenn, ha a jellegzetes feltételek mellett, megfelelő számban végzett mérésből kapott értékek átlaga nem lépi túl a kibocsátási szabvány értékét. A mérési módszerek pontatlansága figyelembe vehető az ellenőrzés során. Az anyagok közvetett módon is figyelemmel kísérhetők összegparaméterek/kumulatív paraméterek segítségével (pl. a por mint a nehézfémek összegparamétere). Egyes esetekben a kibocsátásoknak bizonyos technikákkal való kezelése elegendő lehet az értékek/határértékek betartásához.

                                 7.

                                 A megfelelő szennyező anyagok megfigyelését és a folyamatparaméterek mérését, valamint az automatikus mérési rendszerek minőségbiztosítását és az azok kalibrálására szolgáló referenciaméréseket a CEN szabványaival összhangban kell végrehajtani. Amennyiben nem áll rendelkezésre megfelelő CEN-szabvány, olyan ISO-szabványokat vagy nemzeti, illetve nemzetközi szabványokat kell figyelembe venni, amelyek az adatszolgáltatást ezzel tudományos szempontból egyenértékű minőségben tudják biztosítani.

                           50 MWth-nál nagyobb bemenő hőteljesítményű égetőművek (kazánok és technológiai fűtőberendezések)

                         (1)

                           (II. melléklet, 1. kategória)

                                 8.

                                 A porkibocsátásra vonatkozó határértékek a biomasszától és a tőzegtől eltérő szilárd és folyékony tüzelőanyagok égetése esetén: (2)

                                    1. táblázat

                                                Tüzelőanyag-típus

                                                Bemenő hőteljesítmény (MWth)

                                                Por-kibocsátási határérték (mg/m3)
                                                 (1)

                                             Szilárd tüzelőanyagok

                                             50–100

                                             Új üzemek:
                                             20 (szén, lignit és egyéb szilárd tüzelőanyagok)

                                             Meglévő üzemek:
                                             30 (szén, lignit és egyéb szilárd tüzelőanyagok)

                                             100–300

                                             Új üzemek:
                                             20 (szén, lignit és egyéb szilárd tüzelőanyagok)

                                             Meglévő üzemek:
                                             25 (szén, lignit és egyéb szilárd tüzelőanyagok)

                                             > 300

                                             Új üzemek:
                                             10 (szén, lignit és egyéb szilárd tüzelőanyagok)

                                             Meglévő üzemek:
                                             20 (szén, lignit és egyéb szilárd tüzelőanyagok)

                                             Folyékony tüzelőanyagok

                                             50–100

                                             Új üzemek:
                                             20

                                             Meglévő üzemek:

                                                         30 (általánosságban)

                                                         50 a nyersolaj finomításából származó desztillációs és átalakítási maradványanyagok saját fogyasztásra szánt elégetéséhez égetőműben

                                             Folyékony tüzelőanyagok

                                             100–300

                                             Új üzemek:
                                             20

                                             Meglévő üzemek:

                                                         25 (általánosságban)

                                                         50 a nyersolaj finomításából származó desztillációs és átalakítási maradványanyagok saját fogyasztásra szánt elégetéséhez égetőműben

                                             > 300

                                             Új üzemek:
                                             10

                                             Meglévő üzemek:

                                                         20 (általánosságban)

                                                         50 a nyersolaj finomításából származó desztillációs és átalakítási maradványanyagok saját fogyasztásra szánt elégetéséhez égetőműben

                                 9.

                                 A 8. pontban említett tüzelőberendezésekre vonatkozó speciális rendelkezések:

                                             a)

                                             egy szerződő fél az alábbi esetekben térhet el a 8. pontban előírt kibocsátási határértékeknek való megfelelés kötelezettségétől:

                                                         i.

                                                         általában gáz üzemanyagot használó égetőművek esetében, amelyek kivételesen kénytelenek egyéb üzemanyagot használni a gázellátásban bekövetkező hirtelen zavar miatt, és amelyeket ezért hulladékgáz-tisztító létesítménnyel kellene ellátni;

                                                         ii.

                                                         meglévő égetőművek esetében, amelyek legfeljebb 17 500 üzemórát működnek 2016. január 1-jétől kezdődően, és legkésőbb 2023. december 31-ig;

                                             b)

                                             amennyiben egy égetőművet legalább 50 MWth teljesítménnyel bővítenek, a 8. pontban az új létesítményekre meghatározott kibocsátási határérték alkalmazandó a változás által érintett bővített részre. A kibocsátási határérték kiszámítása az üzem meglévő és új része tényleges bemenő hőteljesítményével súlyozott átlagaként történik;

                                             c)

                                             a szerződő felek gondoskodnak a kibocsátás csökkentésére szolgáló berendezések hibás működésével vagy meghibásodásával kapcsolatos eljárásokról;

                                             d)

                                             vegyes üzemű égetőmű esetében, ahol egy időben kettő vagy több tüzelőanyagot használnak fel, a kibocsátási határértéket az egyes tüzelőanyagokra vonatkozó kibocsátási határértékek súlyozott átlagaként kell meghatározni, az egyes üzemanyagok által biztosított bemenő hőteljesítmény alapján.

                           Alap- és másodnyersanyagokból történő vas- és acélgyártás (II. melléklet, 2. és 3. kategória)

                                 10.

                                 A porkibocsátásra vonatkozó határértékek:

                                    2. táblázat

                                                Tevékenység

                                                Por-kibocsátási határérték (mg/m3)

                                             Szinterelő üzem

                                             50

                                             Pelletező üzem

                                             20 aprítás, őrlés és szárítás esetén
                                             15 a folyamat minden más lépése tekintetében

                                             Kohó: nagyolvasztó-léghevítők

                                             10

                                             Oxigénes konverteracél-gyártás és öntés

                                             30

                                             Elektroacél-gyártás és -öntés

                                             15 (meglévő)
                                             5 (új)

                           Vasöntödék (II. melléklet, 4. kategória)

                                 11.

                                 A porkibocsátásra vonatkozó határértékek vasöntödék esetén:

                                    3. táblázat

                                                Tevékenység

                                                Por-kibocsátási határérték (mg/m3)

                                             Vasöntödék:
                                             minden olvasztó (kupoló, indukciós, forgó); minden öntőforma (héj, állandó)

                                             20

                                             Meleghengerlés

                                             20
                                             50, ahol nem alkalmazható zsákszűrő a nedves gőzök jelenléte miatt

                           Vörösréz, cink, valamint szilícium-, illetve ferromangán ötvözetek gyártása és feldolgozása, ideértve az Imperial Smelting kemencéket (II. melléklet, 5. és 6. kategória)

                                 12.

                                 A porkibocsátásra vonatkozó határértékek vörösréz, cink, valamint szilícium-, illetve ferromangán ötvözetek gyártása és feldolgozása esetén:

                                    4. táblázat

                                                Por-kibocsátási határérték (mg/m3)

                                             Fémkohászati gyártás és feldolgozás

                                             20

                           Ólomgyártás és -feldolgozás (II. melléklet, 5. és 6. kategória)

                                 13.

                                 A porkibocsátásra vonatkozó határérték ólomgyártás és -feldolgozás esetén:

                                    5. táblázat

                                                Por-kibocsátási határérték (mg/m3)

                                             Ólomgyártás és -feldolgozás

                                             5

                           Cementipar (II. melléklet, 7. kategória)

                                 14.

                                 A porkibocsátásra vonatkozó határértékek cementgyártás esetén:

                                    6. táblázat

                                                Por-kibocsátási határérték (mg/m3)
                                                 (2)

                                             Cementgyártás létesítményei, kemencék, malmok és klinkerhűtők

                                             20

                                             Hulladék-együttégetést alkalmazó cementgyártó létesítmények, kemencék, malmok és klinkerhűtők

                                             20

                           Üvegipar (II. melléklet, 8. kategória)

                                 15.

                                 A porkibocsátásra vonatkozó határértékek üveggyártás esetén:

                                    7. táblázat

                                                Por-kibocsátási határérték (mg/m3)
                                                 (3)

                                             Új létesítmények

                                             20

                                             Meglévő létesítmények

                                             30

                                 16.

                                 Az ólomkibocsátásra vonatkozó határértékek üveggyártás esetén: 5 mg/m3.

                           Klór-alkáli ipar (II. melléklet, 9. kategória)

                                 17.

                                 A higanykatódos eljárást alkalmazó meglévő klór-alkáli üzemeknek 2020. december 31-ig át kell térniük a higanymentes technológia használatára vagy be kell zárniuk; az átállás időpontjáig az üzemek által a levegőbe kibocsátott higany tekintetében egy Mg (3) klórtermelési kapacitásra vetítve 1 g higanymennyiség van előírva.

                                 18.

                                 Az új klór-alkáli üzemeket higanymentesen kell működtetni.

                           Hulladékégetés (II. melléklet, 10. és 11. kategória)

                                 19.

                                 A por-kibocsátásra vonatkozó határértékek hulladékégetés esetén:

                                    8. táblázat

                                                Por-kibocsátási határérték (mg/m3)
                                                 (4)

                                             Kommunális, veszélyes, nem veszélyes és kórházi hulladék égetése

                                             10

                                 20.

                                 A higany-kibocsátásra vonatkozó határértékek hulladékégetés esetén: 0,05 mg/m3.

                                 21.

                                 A higany-kibocsátásra vonatkozó határértékek hulladék-együttégetés esetén az 1. és a 7. kategóriában: 0,05 mg/m3.

                           B.   Amerikai Egyesült Államok

                                 22.

                                 A következő helyhez kötött forráskategóriákba tartozó új, helyhez kötött forrásokból származó részecske- és/vagy bizonyos nehézfém-kibocsátások korlátozásában alkalmazandó határértékeket és azon forrásokat, amelyekre vonatkoznak, a következő dokumentumok állapítják meg:

                                             a)

                                             Steel Plants: Electric Arc Furnaces – 40 C.F.R. Part 60, Subpart AA and Subpart AAa;

                                             b)

                                             Small Municipal Waste Combustors – 40 C.F.R. Part 60, Subpart AAAA;

                                             c)

                                             Glass Manufacturing – 40 C.F.R. Part 60, Subpart CC;

                                             d)

                                             Electric Utility Steam Generating Units – 40 C.F.R. Part 60, Subpart D and Subpart Da;

                                             e)

                                             Industrial-Commercial-Institutional Steam Generating Units – 40 C.F.R. Part 60, Subpart Db and Subpart Dc;

                                             f)

                                             Municipal Waste Incinerators – 40 C.F.R. Part 60, Subpart E, Subpart Ea and Subpart Eb;

                                             g)

                                             Hospital/Medical/Infectious Waste Incinerators – 40 C.F.R. Part 60, Subpart Ec;

                                             h)

                                             Portland Cement – 40 C.F.R. Part 60, Subpart F;

                                             i)

                                             Secondary Lead Smelters – 40 C.F.R. Part 60, Subpart L;

                                             j)

                                             Basic Oxygen Process Furnaces – 40 C.F.R. Part 60, Subpart N;

                                             k)

                                             Basic Process Steelmaking Facilities (after 20 January 1983) – 40 C.F.R. Part 60, Subpart Na;

                                             l)

                                             Primary Copper Smelters – 40 C.F.R. Part 60, Subpart P;

                                             m)

                                             Primary Zinc Smelters – 40 C.F.R. Part 60, Subpart Q;

                                             n)

                                             Primary Lead Smelters – 40 C.F.R. Part 60, Subpart R;

                                             o)

                                             Ferroalloy Production Facilities – 40 C.F.R. Part 60, Subpart Z;

                                             p)

                                             Other Solid Waste Incineration Units (after 9 December 2004) – 40 C.F.R. Part 60, Subpart EEEE;

                                             q)

                                             Secondary lead smelters – 40 C.F.R. Part 63, Subpart X;

                                             r)

                                             Hazardous waste combustors – 40 C.F.R. Part 63, Subpart EEE;

                                             s)

                                             Portland cement manufacturing – 40 C.F.R. Part 63, Subpart LLL;

                                             t)

                                             Primary copper – 40 C.F.R. Part 63, Subpart QQQ;

                                             u)

                                             Primary lead smelting – 40 C.F.R. Part 63, Subpart TTT;

                                             v)

                                             Iron and steel foundries – 40 C.F.R. Part 63, Subpart EEEEE;

                                             w)

                                             Integrated iron and steel manufacturing – 40 C.F.R. Part 63, Subpart FFFFF;

                                             x)

                                             Electric Arc Furnace Steelmaking Facilities – 40 C.F.R. Part 63, Subpart YYYYY;

                                             y)

                                             Iron and steel foundries – 40 C.F.R. Part 63, Subpart ZZZZZ;

                                             z)

                                             Primary Copper Smelting Area Sources – 40 C.F.R. Part 63, Subpart EEEEEE;

                                             aa)

                                             Secondary Copper Smelting Area Sources – 40 C.F.R. Part 63, Subpart FFFFFF;

                                             bb)

                                             Primary Nonferrous Metals Area Sources: Zinc, Cadmium, and Beryllium – 40 C.F.R. Part 63, Subpart GGGGGG;

                                             cc)

                                             Glass manufacturing (area sources) – 40 C.F.R. Part 63, Subpart SSSSSS;

                                             dd)

                                             Secondary Nonferrous Metal Smelter (Area Sources) – 40 C.F.R. Part 63, Subpart TTTTTT;

                                             ee)

                                             Ferroalloys Production (Area Sources) – 40 C.F.R. Part 63, Subpart YYYYYY;

                                             ff)

                                             Aluminum, Copper, and Nonferrous Foundries (Area Sources) – 40 C.F.R. Part 63, Subpart ZZZZZZ;

                                             gg)

                                             Standards of Performance for Coal Preparation and Processing Plants – 40 C.F.R. Part 60, Subpart Y;

                                             hh)

                                             Industrial, Commercial, Institutional and Process Heaters – 40 C.F.R. Part 63, Subpart DDDDD;

                                             ii)

                                             Industrial, Commercial and Institutional Boilers (Area Sources) – 40 C.F.R. Part 63, Subpart JJJJJJ;

                                             jj)

                                             Mercury Cell Chlor-Alkali Plants – 40 C.F.R. Part 63, Subpart IIIII;
                                             és

                                             kk)

                                             Standards of Performance Commercial and Industrial Solid Waste Incineration Units for which Construction is Commenced after November 30, 1999, or for which Modification or Reconstruction is Commenced on or after 1 June 2001 – 40 C.F.R. Part 60, Subpart CCCC.”

            l)   VI. melléklet

                  27.

                  Az 1. pontban:

                              a)

                              Az „Amennyiben ez a melléklet másként nem rendelkezik, a” szöveget el kell hagyni, és a helyébe az „E” szó lép;

                              b)

                              A „számított hat hónapon belül” szöveget el kell hagyni;

                              c)

                              A „jegyzőkönyv hatálybalépésétől” szöveg helyébe a „jegyzőkönyvnek az adott szerződő fél tekintetében történő hatálybalépéséig” szöveg lép.

                  28.

                  A 3. pontot el kell hagyni.

                  29.

                  A 4. pontban az „A” szó helyébe „Az 1. pontban foglaltak ellenére a” szöveg lép.

                  30.

                  Az 5. pontban az a) pontot megelőzőbevezető szöveg helyébe a következő szöveg lép:
                  „Valamennyi szerződő félnek legkésőbb e jegyzőkönyvnek az adott szerződő fél tekintetében történő hatálybalépéséig el kell érnie az alábbiakat meg nem haladó koncentrációszinteket:”.

         (1)  Az égetőmű bemenő hőteljesítménye a közös kéményhez csatlakozó összes egység bemenő teljesítményének összegeként kerülkiszámításra. A teljes bemenő hőteljesítmény kiszámításakor nem kell figyelembe venni a 15 MWth teljesítmény alatti önálló egységeket.

         (2)  A kibocsátási határértékek különösen a következő esetekben nem alkalmazandók:

                  —

                  azokban az üzemekben, amelyek kizárólag biomasszát és tőzeget használnak tüzelőanyag-forrásként,

                  —

                  azokban az üzemekben, ahol az égéstermékeket közvetlen fűtésre, szárításra vagy tárgyak, illetve anyagok egyéb kezelésére használják,

                  —

                  utóégető berendezések, amelyeket a hulladékgázok égetéssel történő tisztítására terveztek, és amelyek nem önálló égetőműként üzemelnek,

                  —

                  a katalitikus krakkolás katalizátorainak regenerálását végző berendezések,

                  —

                  a hidrogén-szulfidot kénné konvertáló berendezések,

                  —

                  a vegyiparban használatos reaktorok,

                  —

                  koksszal üzemelő olvasztók,

                  —

                  léghevítők (cowper, kauper),

                  —

                  regeneráló kazánok a papírrostot gyártó létesítményekben,

                  —

                  hulladékégetők, és

                  —

                  dízel-, benzin-, gázmotorral vagy gázturbinával működtetett üzemek, az alkalmazott tüzelőanyagtól függetlenül.

         (1)  A határértékek szilárd tüzelőanyagok esetében 6 %, folyékony tüzelőanyagok esetében pedig 3 % oxigéntartalomra vonatkoznak.

         (2)  A határértékek 10 % oxigéntartalomra vonatkoznak.

         (3)  A határértékek folyamatos olvasztás esetén 8 %, nem folyamatos olvasztás esetén pedig 13 % oxigéntartalomra vonatkoznak.

         (3)  1 Mg = 1 tonna.

         (4)  A határérték 11 % oxigéntartalomra vonatkozik.


title: A Tanács határozata ( 2009. november 30. ) az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodásnak az Európai Közösség nevében történő aláírásáról és ideiglenes alkalmazásáról

text:
               3.7.2010

               HU EN

               Az Európai Unió Hivatalos Lapja

               L 169/22

         A TANÁCS HATÁROZATA
   (2009. november 30.)
   az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodásnak az Európai Közösség nevében történő aláírásáról és ideiglenes alkalmazásáról
   (2010/374/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdésére, összefüggésben a 300. cikke (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A „Szolidaritás és a migrációs áramlások igazgatása” általános program keretében a 2007–2013-as időszakra a Külső Határok Alap létrehozásáról szóló, 2007. május 23-i 574/2007/EK európai parlamenti és tanácsi határozat (1) 11. cikke szerint a schengeni vívmányok végrehajtásához, alkalmazásához és fejlesztéséhez társult harmadik országok a határozat rendelkezéseinek megfelelően részt vesznek az alapban. Olyan megállapodásokat kell kötni, amelyek meghatározzák a részvételhez szükséges kiegészítő szabályokat, beleértve a Közösség pénzügyi érdekeinek védelmét és a Számvevőszék ellenőrzési hatáskörét biztosító rendelkezéseket.

               (2)

               A 2007. december 20-án a Bizottságnak adott felhatalmazás alapján lezárultak az Izlandi Köztársasággal, a Norvég Királysággal, a Svájci Államszövetséggel és a Liechtensteini Hercegséggel folytatott tárgyalások, és az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodást (továbbiakban: „a megállapodás”) 2009. június 30-án parafálták.

               (3)

               A megállapodást, annak későbbi időpontban való megkötésére figyelemmel alá kell írni és ideiglenesen alkalmazni kell.

               (4)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikke értelmében Dánia nem vesz részt e határozat elfogadásában, és az rá nézve nem kötelező és nem alkalmazandó. Tekintve, hogy ez a határozat az Európai Közösséget létrehozó szerződés harmadik része IV. címe rendelkezéseinek hatálya alá tartozó schengeni vívmányokra épül, Dánia az említett jegyzőkönyv 5. cikkével összhangban – legkésőbb a határozat Tanács általi elfogadásának időpontját követő hat hónapos időszakon belül határoz arról, hogy azt nemzeti jogában végrehajtja-e.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság nem vesz részt, összhangban a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozattal (2), valamint az ezt követő, a schengeni vívmányok rendelkezései egyes részeinek Nagy-Britannia és Észak-Írország Egyesült Királysága által való alkalmazásáról szóló, 2004. december 22-i 2004/926/EK tanácsi határozattal (3). Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (6)

               Ez a határozat a schengeni vívmányok azon rendelkezéseinek továbbfejlesztését képezi, amelyben Írország nem vesz részt, összhangban az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozattal (4). Írország ennélfogva nem vesz részt ennek a határozatnak az elfogadásában, az rá nézve nem kötelező és nem alkalmazandó,

         A KÖVETKEZŐKÉPPEN HATÁROZOTT:
   1. cikk
   A Tanács a Közösség nevében jóváhagyja az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodás (továbbiakban: „a megállapodás”) és a kapcsolódó nyilatkozatok aláírását, figyelemmel a megállapodás megkötésére.
   A megállapodás és a kapcsolódó nyilatkozatok szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Közösség nevében történő aláírására jogosult személy(eke)t, figyelemmel a megállapodás megkötésére.
   3. cikk
   A megállapodást a hivatalos megkötéséhez szükséges eljárások lezárulásáig a megállapodás 13. cikke (5) bekezdésének megfelelően ideiglenesen alkalmazni kell.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 144., 2007.6.6., 22. o.

      (2)  HL L 131., 2000.6.1., 43. o.

      (3)  HL L 395., 2004.12.31., 70. o.

      (4)  HL L 64., 2002.3.7., 20. o.
    ---documentbreak---

               3.7.2010

               HU EN

               Az Európai Unió Hivatalos Lapja

               L 169/22

         MEGÁLLAPODÁS
   az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség között a 2007–2013 közötti időszakra létrehozott Külső Határok Alapra vonatkozó kiegészítő szabályokról
   AZ EURÓPAI KÖZÖSSÉG,
   a továbbiakban: a Közösség,
   továbbá
   AZ IZLANDI KÖZTÁRSASÁG,
   a továbbiakban: „Izland”,
   A NORVÉG KIRÁLYSÁG,
   a továbbiakban: „Norvégia”,
   A SVÁJCI ÁLLAMSZÖVETSÉG,
   a továbbiakban: „Svájc”,
   és
   A LIECHTENSTEINI HERCEGSÉG,
   a továbbiakban: „Liechtenstein”,
   a továbbiakban: „a társult államok”,
   a továbbiakban: „a felek”,
   TEKINTETTEL az Európai Unió, valamint az Izlandi Köztársaság és a Norvég Királyság által megkötött, ezen államoknak a schengeni vívmányok végrehajtására, alkalmazására és fejlesztésére irányuló társulásáról szóló megállapodásra (a továbbiakban: „a Norvégiával és Izlanddal kötött társulási megállapodás”),
   TEKINTETTEL az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásra (a továbbiakban: „a Svájccal kötött társulási megállapodás”),
   TEKINTETTEL az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyvre (a továbbiakban: „a Liechtensteinnel kötött társulási jegyzőkönyv”),
   mivel:

               (1)

               A Közösség a 574/2007/EK európai parlamenti és a tanácsi határozattal létrehozta a Szolidaritás és a migrációs áramlások igazgatása általános program keretében a 2007–2013-as időszakra a Külső Határok Alapot (a továbbiakban: „az alap”).

               (2)

               Az említett határozat a schengeni vívmányok továbbfejlesztését képezi a Norvégiával és Izlanddal kötött társulási megállapodás, a Svájccal kötött társulási megállapodás, valamint a Liechtensteinnel kötött társulási jegyzőkönyv értelmében.

               (3)

               Az említett határozat 11. cikke értelmében a schengeni vívmányok végrehajtásához, alkalmazásához és fejlesztéséhez társult harmadik államok a határozat rendelkezéseivel összhangban részt vesznek az alapban, és olyan megállapodásokat kell kötni, amelyek meghatározzák a részvételhez szükséges kiegészítő szabályokat, beleértve a Közösség pénzügyi érdekeinek védelmét és a Számvevőszék ellenőrzési hatáskörét biztosító rendelkezéseket.

               (4)

               Az alap a schengeni vívmányokkal összefüggő külön eszköznek minősül, amelynek célja a tehermegosztás biztosítása és a külső határokra és a vízumpolitikára vonatkozó schengeni vívmányok végrehajtásának pénzügyi támogatása.

               (5)

               Az alapban részt vevő államoknak járó éves juttatások és a társult államokra vonatkozó többéves programozás könnyebb megállapítása érdekében ez a megállapodás rögzített összegek formájában határozza meg a társult államok által befizetendő éves pénzügyi hozzájárulásokat, amelyekre a többéves program utolsó évében korrekciós mechanizmust kell alkalmazni,

         A KÖVETKEZŐKBEN ÁLLAPODTAK MEG:
   1. cikk
   Hatály
   Ez a megállapodás a „Szolidaritás és a migrációs áramlások igazgatása” általános program keretében a 2007–2013-as időszakra a Külső Határok Alap létrehozásáról szóló 574/2007/EK határozatnak (a továbbiakban: „a határozat”) megfelelően megállapítja a társult államok alapban való részvételéhez szükséges kiegészítő szabályokat.
   2. cikk
   Pénzügyi irányítás és ellenőrzés
   (1)   A társult államok megteszik azokat az intézkedéseket, amelyek annak biztosításához szükségesek, hogy megfeleljenek az Európai Közösséget létrehozó szerződésben (a továbbiakban: „az EK-Szerződés”) és a másodlagos közösségi jogban megállapított, a pénzügyi irányításra és ellenőrzésre vonatkozó rendelkezéseknek.
   (2)   Az (1) bekezdésben említett rendelkezések a következők:

               —

               az EK-Szerződés 248. cikkének (1)–(3) bekezdése, 256. és 274. cikke, valamint a 280. cikkének (1)–(3) bekezdése,

               —

               az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (1) (a továbbiakban: a költségvetési rendelet) 27., 28a., 52. cikke, 53. cikkének b) pontja, 72. cikkének (2) bekezdése és 95. cikkének (2) bekezdése,

               —

               az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (2) megfelelő rendelkezései,

               —

               az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/Euratom, EK tanácsi rendelet (3), valamint

               —

               az Európai Csalás Elleni Hivatal (OLAF) által lefolytatott vizsgálatokról szóló, 1999. május 25-i 1073/1999/EK európai parlamenti és tanácsi rendelet (4).

         A felek a fenti felsorolást közös megegyezéssel módosíthatják.
   (3)   A társult államok a területükön a (2) bekezdésben felsorolt rendelkezéseket e megállapodásnak megfelelően alkalmazzák.
   3. cikk
   A hatékony és eredményes pénzgazdálkodás elvének tiszteletben tartása
   Az alap előirányzatait a társult államok területén a hatékony és eredményes pénzgazdálkodás elvének megfelelően kell felhasználni.
   4. cikk
   Az összeférhetetlenség elvének tiszteletben tartása
   A társult államok területén működő, a költségvetés végrehajtásában, kezelésében, auditjában vagy ellenőrzésében érintett valamennyi pénzügyi szereplő és egyéb személy számára tilos bármely olyan fellépés, amelynek révén saját érdekei ütköznek a Közösség érdekeivel.
   5. cikk
   A végrehajtás átruházásából fakadó kötelezettségek
   A társult államok a költségvetési rendelet 53. cikkének b) pontjában és 95. cikkének (2) bekezdésében megállapított kötelezettségeknek megfelelően meghoznak minden, a Közösségek érdekeinek védelméhez szükséges törvényi, rendeleti, közigazgatási vagy egyéb intézkedést.
   6. cikk
   Végrehajtás
   A társult államok területén végrehajthatók a Bizottság államoktól eltérő személyekkel szembeni pénzügyi kötelezettséget megállapító határozatai.
   A végrehajtásra annak az államnak a hatályos polgári eljárási szabályai vonatkoznak, amelynek területén a végrehajtásra sor kerül. A határozatot az a nemzeti hatóság látja el végrehajtási záradékkal – az okirat valódiságának vizsgálatán kívül minden más ellenőrzést mellőzve –, amelyet az egyes társult államok kormányai erre a célra kijelölnek, és amelyről a Bizottságot tájékoztatják.
   Ha a Bizottság kérelme alapján az említett alaki követelmények teljesültek, a Bizottság – a nemzeti jogszabályokkal összhangban – a végrehajtás érdekében közvetlenül az illetékes hatósághoz fordulhat.
   A végrehajtást csak az Európai Közösségek Bíróságának határozata alapján lehet felfüggeszteni. A végrehajtási eljárás szabálytalanságára vonatkozó panaszok tekintetében azonban az adott állam bíróságai rendelkeznek hatáskörrel.
   7. cikk
   A Közösségek pénzügyi érdekeinek védelme a csalásokkal szemben
   1.   A társult államok az EK-Szerződés 280. cikkének megfelelően:

               (a)

               küzdenek a csalás és a Közösség pénzügyi érdekeit sértő minden egyéb jogellenes tevékenység ellen olyan intézkedésekkel, amelyeknek elrettentő hatásuk van és hatékony védelmet nyújtanak;

               (b)

               a Közösség pénzügyi érdekeit sértő csalás leküzdésére megteszik ugyanazokat az intézkedéseket, amelyeket a saját pénzügyi érdekeiket sértő csalás leküzdésére tesznek; és

               (c)

               összehangolják a Közösség pénzügyi érdekeinek védelmét célzó tevékenységüket a tagállamokkal és a Bizottsággal.

         2.   Ennek érdekében a társult államok olyan intézkedéseket fogadnak el, amelyek egyenértékűek a Közösség által az EK-Szerződés 280. cikkének (4) bekezdése alapján elfogadott, e megállapodás aláírásakor hatályos intézkedésekkel.
   A felek közös megegyezéssel dönthetnek további olyan intézkedések elfogadása mellett, amelyek a Közösség által e cikknek megfelelően elfogadott későbbi intézkedésekkel egyenértékűek.
   8. cikk
   A Bizottság helyszíni ellenőrzései és vizsgálatai
   A Bizottság (és az OLAF) a határozat 35. és 47. cikkében megállapított jogainak sérelme nélkül jogosult az alappal kapcsolatban helyszíni ellenőrzéseket és vizsgálatokat végezni a társult államok területén, összhangban az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/Euratom, EK tanácsi rendeletben előírt feltételekkel.
   A társult államok hatóságai elősegítik a helyszíni ellenőrzéseket és vizsgálatokat, amelyeket a hatóságok kívánságára velük közösen is lehet folytatni.
   9. cikk
   Számvevőszék
   Az EK-Szerződés 248. cikkének (3) bekezdése és a költségvetési rendelet első része VIII. címének 1. fejezete értelmében az EK-Szerződés alapján létrehozott Számvevőszék helyszíni ellenőrzéseket végezhet az alappal kapcsolatban minden, a társult államok területén a Közösség nevében bevételeket vagy kiadásokat kezelő szerv helyiségeiben, beleértve a költségvetésből kifizetésben részesülő természetes vagy jogi személy helyiségeit is.
   A társult államok területén a Számvevőszék az ellenőrzést a nemzeti ellenőrző szervekkel vagy – ha ezek nem rendelkeznek a szükséges hatáskörrel – hatáskörrel rendelkező tagállami szervezeti egységekkel kapcsolatot tartva végzi el. A Számvevőszék és a társult államok nemzeti ellenőrző szervei függetlenségük megőrzése mellett a bizalom szellemében működnek együtt egymással. Az említett szervek vagy szervezeti egységek közlik a Számvevőszékkel, hogy részt kívánnak-e venni az ellenőrzésben.
   A Számvevőszék legalább ugyanazokkal a jogokkal rendelkezik, mint amelyekkel a határozat 35. és 47. cikke és e megállapodás 8. cikke alapján a Bizottság rendelkezik.
   10. cikk
   Közbeszerzés
   (1)   Izland, Norvégia és Liechtenstein jogának közbeszerzésre vonatkozó rendelkezéseit az EGT-megállapodás XVI. mellékletével összhangban alkalmazza.
   (2)   Svájc közbeszerzésre vonatkozó nemzeti jogát a WTO kormányzati beszerzési megállapodásának (GPA) rendelkezéseivel összhangban alkalmazza.
   Svájc benyújtja a Bizottságnak közbeszerzési eljárásainak, valamint irányítási és ellenőrzési rendszerének leírását.
   Ezenkívül minden egyes éves program végrehajtásáról szóló záróbeszámolóban információkat nyújt be az alkalmazott közbeszerzési eljárásokról.
   11. cikk
   Pénzügyi hozzájárulások és juttatások
   (1)   A társult államok éves befizetéseket teljesítenek az alap költségvetésébe a következő táblázatok szerint:

               ezer EUR

               2009

               éves előirányzatok (EK költségvetés)

               185 500

               Izland

               260

               Norvégia

               5 100

               Svájc

               5 565

               A 2009-re vonatkozó befizetéseket nem módosítható rögzített összegek formájában kell teljesíteni ().

               ezer EUR

               mutató (6)

               2010

               2011

               2012

               2013

               Tervezett éves előirányzatok (EK költségvetés)

               %

               207 500

               253 500

               349 100

               481 200

               Izland

               0,04

               79

               96

               132

               183

               Norvégia

               2,61

               5 408

               6 607

               9 099

               12 542

               Svájc

               3,35

               6 943

               8 483

               11 682

               16 102

               Liechtenstein

               0,03

               62

               76

               105

               144

               2010 és 2013 között a befizetéseket a fenti táblázatban megadott mutató alapján, a (4) bekezdésben foglaltak figyelembevételével kell teljesíteni.

         (2)   2011 és 2013 között a befizetéseket az érintett költségvetési év február 15-ig kell teljesíteni, miután a Bizottság az előző év december 15-ig kiállította a beszedési utasítást.
   (3)   A 2009-re előírt hozzájárulást kivételes hozzájárulásként 2010-ben kell teljesíteni. Ezt az összeget a 2010. évi hozzájárulásokkal együtt 2010. február 15-ig kell befizetni. Svájc esetében a hozzájárulásokat legkésőbb e megállapodás aláírásától számított egy hónapon belül kell befizetni.
   A Közösség az egyes érintett társult államoknak 2009-re előirányzott juttatásokat, amelyeket a Bizottság a határozat 14. és 15. cikke szerint állapított meg, kivételes juttatásként teljesíti a következőképpen:
   Izland: 62 148 EUR
   Norvégia: 1 611 049 EUR
   Svájc: 2 282 112 EUR
   A 2010. évi juttatások és ezek a kivételes juttatások ugyanazon éves program (2010.) hatálya alá tartoznak.
   2010-től a társult államoknak nyújtandó juttatásokat évente kell megállapítani a határozat 14. és 15. cikkével összhangban.
   (4)   A felek a 2012. május 1-jén rendelkezésre álló legfrissebb éves GDP-adatok alapján korrigálják minden társult államnak a 2010., 2011., 2012. és 2013. költségvetési évre vonatkozó hozzájárulását. A korrekció(ka)t a 2013. évi hozzájárulásra kell alkalmazni.
   A korrekciók megállapítása céljából az érintett társult államra vonatkozó GDP-hányadot a következőképpen kell meghatározni:

               —

               Izland és Norvégia tekintetében a GDP-hányadot az összes részt vevő ország GDP-jéhez viszonyítva, az Izlanddal és Norvégiával kötött társulási megállapodás 12. cikkének (1) bekezdésében foglaltak szerint kell kiszámítani,

               —

               Svájc GDP-hányadát az összes részt vevő ország GDP-jéhez viszonyítva, a Svájccal kötött társulási megállapodás 11. cikkében foglaltak szerint kell kiszámítani,

               —

               Liechtenstein GDP-hányadát az összes részt vevő ország GDP-jéhez viszonyítva, a Liechtensteinnel kötött társulási jegyzőkönyv 3. cikkében foglaltak szerint kell kiszámítani.

         (5)   Amennyiben az EK költségvetési hatósága úgy határoz, hogy – az Európai Unió 2007–2013 közötti többéves pénzügyi keretének összefüggésében a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti intézményközi megállapodás 37. pontjának megfelelően (7) – módosítja a határozat 13. cikkének (1) bekezdésében meghatározott teljes referenciaösszeget vagy az (1) bekezdésben szereplő táblázatban feltüntetett tényleges éves előirányzatokat, a felek kiigazítják az (1) bekezdésben szereplő táblázat adatait.
   A kiigazítás mértékét a teljes referenciaösszeg vagy az érintett éves előirányzat(ok) módosításával arányosan kell meghatározni, és a kiigazítást a módosítás által érintett költségvetési év(ek)re kell alkalmazni.
   Ennek érdekében a Bizottság levélben közli a társult államokkal a pénzügyi hozzájárulásuk mértékében esedékes kiigazítást és a vonatkozó befizetések vagy visszatérítések érdekében meghozandó intézkedéseket.
   (6)   Liechtenstein hozzájárulása csak a 13. cikk (6) bekezdésében említett naptól számított évekre vonatkozik.
   (7)   A Bizottság a társult államok által befizetett összegekből minden évben legfeljebb 300 000 eurót fordíthat olyan igazgatási kiadásokra, amelyek a határozat és e megállapodás társult államok által történő végrehajtásának támogatásához szükséges személyzettel vagy külső személyzettel kapcsolatosak.
   (8)   2009. és 2010. vonatkozásában a Bizottság az érintett költségvetési évre vonatkozó közösségi költségvetési kötelezettségvállalásokat úgy határozza meg, hogy figyelembe veszi a társult államoknak a Bizottság által a határozat 14. és 15. cikkének megfelelően juttatott összegeket.
   12. cikk
   Bizalmas kezelés
   Az e megállapodás alapján bármilyen formában közölt vagy szerzett információkra szakmai titoktartás vonatkozik, és ezek az információk ugyanolyan védelmet élveznek, mint a közösségi intézményekre alkalmazandó rendelkezések és a társult államok joga által védett hasonló információk. Az ilyen információt csak olyan személyekkel szabad közölni a közösségi intézményeken belül, a tagállamokban vagy a társult államokban, akiknek feladatkörüknél fogva azt ismerniük kell, s azt csak a felek pénzügyi érdekei hatékony védelmének biztosítása céljából szabad felhasználni.
   13. cikk
   Hatálybalépés
   (1)   Ennek a megállapodásnak a letéteményese az Európai Unió Tanácsának főtitkára.
   (2)   A Közösség, Izland, Norvégia, Svájc és Liechtenstein saját eljárásaiknak megfelelően jóváhagyják ezt a megállapodást.
   (3)   E megállapodás hatálybalépéséhez a Közösség és legalább egy másik aláíró fél jóváhagyása szükséges.
   (4)   E megállapodás az azt követő első hónap első napján lép hatályba bármely fél vonatkozásában, hogy az adott fél letétbe helyezte a letéteményesnél jóváhagyási okmányát.
   (5)   A 6. cikk kivételével a Közösség, Izland, Norvégia és Svájc – az alkotmányos követelmények sérelme nélkül – ideiglenesen alkalmazza ezt a megállapodást az aláírását követő naptól.
   (6)   A Közösség és Liechtenstein ezt a megállapodást ideiglenesen alkalmazza attól a naptól kezdve, amikor a Liechtensteinnel kötött társulási jegyzőkönyv 2. cikkében említett rendelkezések – a jegyzőkönyv 10. cikkének megfelelően – hatályba lépnek.
   14. cikk
   Programozás és jelentéstétel
   (1)   A társult államok legkésőbb egy hónappal e megállapodás aláírását követően tájékoztatják a Bizottságot a többéves programjuk és éves programjaik végrehajtására kijelölt hatóságokról.
   (2)   A társult államok legkésőbb három hónappal e megállapodás aláírását követően benyújtják a Bizottságnak a 2010–2013 közötti többéves programjuk tervezetét.
   (3)   A társult államok legkésőbb öt hónappal e megállapodás aláírását követően benyújtják a Bizottságnak 2010. évi éves programjuk tervezetét.
   (4)   A társult államok legkésőbb három hónappal a megállapodás aláírását követően benyújtják a Bizottságnak a határozat 34. cikkének (2) bekezdésében említett igazgatási és ellenőrzési rendszereik leírását.
   (5)   A Bizottság a határozatban megállapított eljárásokkal összhangban a hivatalos benyújtást követő három hónapon belül jóváhagyja a többéves programokat, és a hivatalos benyújtást követő egy hónapon belül jóváhagyja a 2010. évi éves programot, amennyiben a határozat 34. cikkében megállapított eljárásnak megfelelően meggyőződött arról, hogy a társult államok létrehozták a határozat 26–32. cikke szerinti igazgatási és ellenőrzési rendszereket.
   (6)   A határozat 52. cikke (2) bekezdésének a) pontjában előírt értékelő jelentést a társult államoknak nem szükséges benyújtaniuk.
   15. cikk
   Érvényesség és megszűnés
   (1)   Ezt a megállapodást a többi félnek küldött értesítéssel felmondhatja az Európai Közösség, vagy valamely társult állam. A megállapodás az értesítés napjától számított három hónap elteltével szűnik meg. A felmondás bejelentésekor folyamatban lévő projektek és tevékenységek az e megállapodásban rögzített feltételek mellett folytatódnak. A felek közös megegyezéssel rendezik a felmondás esetleges egyéb következményeit.
   (2)   Izland és Norvégia vonatkozásában ez a megállapodás megszűnik, ha a Norvégiával, illetve Izlanddal megkötött társulási megállapodás a társulási megállapodás 8. cikkének (4) bekezdése, a 11. cikkének (3) bekezdése vagy 16. cikke értelmében megszűnik.
   Svájc vonatkozásában ez a megállapodás megszűnik, ha a Svájccal megkötött társulási megállapodás a megállapodás 7. cikkének (4) bekezdése, 10. cikkének (3) bekezdése vagy 17. cikke értelmében megszűnik.
   Liechtenstein vonatkozásában ez a megállapodás megszűnik, ha a Liechtensteinnel megkötött társulási jegyzőkönyv a jegyzőkönyv 5. cikkének (4) bekezdése, 11. cikkének (1) bekezdése vagy 11. cikkének (3) bekezdése értelmében megszűnik.
   16. cikk
   Nyelvek
   Ez a megállapodás, valamint az ehhez csatolt nyilatkozatok egyetlen eredeti példányban, angol, bolgár, cseh, észt, dán, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, izlandi és norvég nyelven készültek, amely szövegek mindegyike egyaránt hiteles.

      Съставено в Брюксел на деветнадесети март две хиляди и десета година.
      Hecho en Bruselas, el diecinueve de marzo de dos mil diez.
      V Bruselu dne devatenáctého března dva tisíce deset.
      Udfærdiget i Bruxelles den nittende marts to tusind og ti.
      Geschehen zu Brüssel am neunzehnten März zweitausendzehn.
      Kahe tuhande kümnenda aasta märtsikuu üheksateistkümnendal päeval Brüsselis.
      'Εγινε στις Βρυξέλλες, στις δέκα εννέα Μαρτίου δύο χιλιάδες δέκα.
      Done at Brussels on the nineteenth day of March in the year two thousand and ten.
      Fait à Bruxelles, le dix-neuf mars deux mille dix.
      Fatto a Bruxelles, addì diciannove marzo duemiladieci.
      Briselē, divi tūkstoši desmitā gada deviņpadsmitajā martā.
      Priimta du tūkstančiai dešimtų metų kovo devynioliktą dieną Briuselyje.
      Kelt Brüsszelben, a kétezer-tizedik év március tizenkilencedik napján.
      Magħmul fi Brussell, id-dsatax-il jum ta’ Marzu tas-sena elfejn u għaxra.
      Gedaan te Brussel, de negentiende maart tweeduizend tien.
      Sporządzono w Brukseli dnia dziewiętnastego marca roku dwa tysiące dziesiątego.
      Feito em Bruxelas, em dezanove de Março de dois mil e dez.
      Încheiat la Bruxelles, la nouăsprezece martie două mii zece.
      V Bruseli dňa devätnásteho marca dvetisícdesať.
      V Bruslju, dne devetnajstega marca leta dva tisoč deset.
      Tehty Brysselissä yhdeksäntenätoista päivänä maaliskuuta vuonna kaksituhattakymmenen.
      Som skedde i Bryssel den nittonde mars tjugohundratio.
      Gjört í Brussel hinn nítjánda dag marsmánaðar árið tvö þúsund og tíu.
      Utferdiget i Brussel, den nittende mars totusenogti.

         За Европейската общност
         For the European Community
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Fyrir hönd Islands

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

         Für das Fürstentum Liechtenstein

      (1)  HL L 248., 2002.9.16., 1. o. A legutóbb az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (2)  HL L 357., 2002.12.31., 1. o. A legutóbb a 478/2007/EK, Euratom rendelettel (HL L 111., 2007.4.28., 13. o.) módosított rendelet.

      (3)  HL L 292., 1996.11.15., 2. o.

      (4)  HL L 136., 1999.5.31., 1. o.

      (5)  A 2007. évi GDP alapján.
   A 2009-re vonatkozó befizetéseket nem módosítható rögzített összegek formájában kell teljesíteni ().

      (6)  A mutatók felfelé kerekített számok.
   2010 és 2013 között a befizetéseket a fenti táblázatban megadott mutató alapján, a (4) bekezdésben foglaltak figyelembevételével kell teljesíteni.

      (7)  HL C 139., 2006.6.14., 1. o.
   AZ EURÓPAI KÖZÖSSÉG ÉS LIECHTENSTEIN KÖZÖS NYILATKOZATA AZ UTÓBBINAK AZ 574/2007/EK EURÓPAI PARLAMENTI ÉS TANÁCSI HATÁROZAT ALKALMAZÁSÁBAN A KÜLSŐ HATÁROK ALAPBAN VALÓ RÉSZVÉTELÉRŐL
   AZ EURÓPAI KÖZÖSSÉG ÉS LIECHTENSTEIN

               —

               tekintettel Liechtenstein földrajzi helyzetére a tekintetben, hogy nincsenek sem külső határai, sem olyan konzuli hálózata, amely alapján programot lehetne kidolgozni az alap végrehajtására, és valamint

               —

               felismerve Liechtenstein elkötelezettségét a schengeni vívmányok megvalósítása iránt, valamint szolidaritását a külső határokról szóló schengeni rendelkezéseket alkalmazó államokkal
               megállapodnak, hogy Liechtenstein saját választása szerint kimaradhat az alap végrehajtásából, feltéve, hogy pénzügyi hozzájárulást nyújt az alaphoz az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodás 11. cikke alapján. Ennek megfelelően Liechtenstein hozzájárulást nyújt az alaphoz, de lemond arról a jogáról, hogy az 574/2007/EK európai parlamenti és tanácsi határozat 14. és 15. cikke szerint az alapból juttatásokban részesüljön.

         Amennyiben Liechtenstein a későbbiekben részt kívánna venni az alap végrehajtásában, erről jóval a tervezett időpont előtt tájékoztatja a Bizottságot, és a felek levélváltás formájában megállapítják az 574/2007/EK európai parlamenti és tanácsi határozat, a végrehajtási szabályok és e megállapodás alkalmazásának biztosításához szükséges gyakorlati intézkedéseket.
   NORVÉGIA KORMÁNYÁNAK NYILATKOZATA A NORVÉGIÁBAN TALÁLHATÓ VÁLLALKOZÁSOKNAK CÍMZETT, VAGYONI KÖTELEZETTSÉGEKRE VONATKOZÓ HATÁROZATOKNAK AZ EURÓPAI KÖZÖSSÉG INTÉZMÉNYEI ÁLTALI KÖZVETLEN VÉGREHAJTHATÓSÁGÁRÓL
   A szerződő feleknek figyelembe kell venniük, hogy Norvégia jelenlegi alkotmánya nem teszi lehetővé a Norvégiában található vállalkozásoknak címzett, pénzügyi kötelezettségekre vonatkozó határozatoknak az Európai Közösségek intézményei általi közvetlen végrehajthatóságát. Norvégia elismeri, hogy ezeket a határozatokat továbbra is közvetlenül ezeknek a vállalkozásoknak kell címezni, és a vállalkozások a jelenlegi gyakorlat szerint kötelesek eleget tenni kötelezettségeiknek. A vagyoni kötelezettségekkel kapcsolatos határozatoknak az Európai Közösségek intézményei általi végrehajthatóságára vonatkozó említett alkotmányos korlátozások nem alkalmazandók a Norvégiában található vállalkozásokhoz tartozó, a Közösség területén működő leányvállalatokra és eszközökre. Ha nehézségek merülnek fel, Norvégia kész konzultációkba bocsátkozni, és kölcsönösen kielégítő megoldás kialakítására törekszik.
   AZ EURÓPAI KÖZÖSSÉG NYILATKOZATA
   A Bizottság folyamatosan felülvizsgálja a Norvégia egyoldalú nyilatkozatában említett helyzetet. A Bizottság bármikor kezdeményezhet Norvégiával konzultációkat annak érdekében, hogy a felmerülő problémákra kielégítő megoldásokat találjanak.
   Joint Declaration by the European Union and the Republic of Iceland, the Kingdom of Norway, the Swiss Confederation and the Principaliy of Liechtenstein on the signature of the Agreement between the European Community and the Republic of Iceland, the Kingdom of Norway, the Swiss Confederation and the Principality of Liechtenstein on supplementary rules in relation to the External Borders Fund for the period 2007 to 2013
   As a consequence of the entry into force of the Treaty of Lisbon on 1 December 2009, the European Union has replaced and succeeded the European Community and from that date the European Union exercises all rights and assumes all obligations of the European Community.
   Therefore, references to ‘the European Community’ in the text of the aforementioned Agreement, signed today, are, where appropriate, to be read as ‘the European Union’.

      Done at Brussels on  2010.

         For the European Union

         For the Republic of Iceland

         For the Kingdom of Norway

         For the Swiss Confederation

         For the Principality of Liechtenstein


title: A Tanács (KKBP) 2017/412 határozata (2017. március 7.) a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról

text:
               9.3.2017

               HU

               Az Európai Unió Hivatalos Lapja

               L 63/102

         A TANÁCS (KKBP) 2017/412 HATÁROZATA
   (2017. március 7.)
   a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2013. december 23-án elfogadta a 2013/798/KKBP határozatot (1).

               (2)

               Az ENSZ Biztonsági Tanácsa 2017. január 27-én elfogadta a 2339 (2017) sz. határozatot (a továbbiakban: 2339 (2017) sz. ENSZ BT-határozat).

               (3)

               A 2339 (2017) sz. ENSZ BT-határozat bizonyos módosításokról rendelkezik egyrészt a fegyverembargó alóli mentességeket, másrészt a szankciók hatálya alá tartozó személyek és szervezetek jegyzékbe vételére vonatkozó kritériumokat illetően.

               (4)

               Egyes intézkedések végrehajtásához további uniós fellépés szükséges.

               (5)

               A 2013/798/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/798/KKBP határozat a következőképpen módosul:

               1.

               a 2. cikk helyébe a következő szöveg lép:
               „2. cikk
               Az 1. cikk nem vonatkozik:

                           a)

                           a kizárólag az ENSZ közép-afrikai köztársasági többdimenziós integrált stabilizációs missziója (Minusca), az afrikai uniós regionális akciócsoport AU-RTF, az Európai Unió közép-afrikai köztársasági missziói, valamint a Közép-afrikai Köztársaságban állomásozó francia fegyveres erők általi használatra vagy ezek támogatására szánt fegyverek és kapcsolódó felszerelések eladására, szolgáltatására, átadására vagy kivitelére, valamint az ezekhez kapcsolódó technikai segítségnyújtásra, illetve finanszírozásra és pénzügyi támogatásra;

                           b)

                           halált nem okozó olyan felszerelések eladására, szolgáltatására, átadására vagy kivitelére, illetve olyan segítségnyújtásra, például operatív és nem operatív kiképzésre a Közép-afrikai Köztársaság biztonsági erői számára – az állami polgári bűnüldöző szerveket is ideértve –, amelyek kizárólagos rendeltetése a Közép-afrikai Köztársaságban a biztonsági ágazat reformjának támogatása vagy az annak keretében történő felhasználás, a Minusca-val koordinációban, és amennyiben a 2127 (2013) ENSZ BT-határozat 57. pontja alapján létrehozott bizottság (a továbbiakban: a bizottság) erről előzőleg értesítést kapott;

                           c)

                           olyan fegyverek és kapcsolódó felszerelések eladására, szolgáltatására, átadására vagy kivitelére, amelyeket a csádi vagy a szudáni fegyveres erők kizárólag a Közép-afrikai Köztársaság, Csád és Szudán által 2011. május 23-án Kartúmban létrehozott közös fegyveres erők által teljesített nemzetközi őrjáratok során való használat céljából vittek a Közép-afrikai Köztársaságba, a Minusca-val együttműködve a közös határok menti területek biztonságának fokozása érdekében, amennyiben azt a bizottság előzetesen jóváhagyta;

                           d)

                           a kizárólag humanitárius vagy védelmi célt szolgáló, halált nem okozó katonai felszerelések eladására, szolgáltatására, átadására vagy kivitelére, valamint a kapcsolódó technikai segítségnyújtásra vagy kiképzésre, amennyiben azt a bizottság előzetesen jóváhagyta;

                           e)

                           az Egyesült Nemzetek személyzete, az Unió vagy a tagállamok személyzete, a sajtó képviselői, valamint a humanitárius és a fejlesztési szervezetek munkatársai és a kapcsolódó személyzet által, kizárólag személyes használatra ideiglenesen a Közép-afrikai Köztársaságba exportált védőruházat – beleértve a golyóálló mellényeket és katonai sisakokat – eladására, szolgáltatására, átadására vagy kivitelére;

                           f)

                           a kizárólag a Sangha-folyó menti, három országhoz tartozó védett területen biztonsági szolgálatot teljesítő nemzetközi őrjáratok általi, az orvvadászattal és orvhalászattal, az elefántcsont- és fegyvercsempészettel, valamint a Közép-afrikai Köztársaság nemzeti jogszabályaival vagy nemzetközi jogi kötelezettségeivel ellentétes egyéb tevékenységekkel szembeni védelem céljából történő használatra szánt kézi fegyverek és kapcsolódó felszerelések eladására, szolgáltatására, átadására vagy kivitelére, amennyiben a bizottság erről előzőleg értesítést kapott;

                           g)

                           olyan fegyverek vagy halált okozó egyéb kapcsolódó felszerelések eladására, szolgáltatására, átadására vagy kivitelére a Közép-afrikai Köztársaság biztonsági erői számára – az állami polgári bűnüldöző szerveket is ideértve –, amelyek kizárólagos rendeltetése a Közép-afrikai Köztársaságban a biztonsági ágazat reformjának támogatása vagy annak keretében történő használata, amennyiben azt a bizottság előzetesen jóváhagyta; vagy

                           h)

                           fegyverek és kapcsolódó felszerelések egyéb eladására, szolgáltatására, átadására vagy kivitelére, illetve egyéb segítségnyújtásra, a személyzet biztosítását is beleértve, amennyiben azt a bizottság előzetesen jóváhagyta.”;

               2.

               a 2a. cikk (1) bekezdésének helyébe a következő szöveg lép:
               „(1)   A tagállamok meghozzák az annak megakadályozásához szükséges intézkedéseket, hogy a területükre belépjenek vagy azon átutazzanak az e határozat mellékletében felsorolt személyek, akik a bizottság megállapítása szerint:

                           a)

                           részt vesznek a Közép-afrikai Köztársaság békéjét, stabilitását vagy biztonságát veszélyeztető cselekményekben vagy támogatják azokat, ideértve a stabilizáció és megbékélés folyamatát veszélyeztető vagy akadályozó, vagy az erőszakot tápláló cselekményeket is;

                           b)

                           megsértik a 2127 (2013) sz. ENSZ BT-határozat 54. pontjával és ezen határozat 1. cikkével bevezetett fegyverembargót, illetve közvetve vagy közvetlenül fegyvereket és kapcsolódó felszereléseket szolgáltattak, adtak el vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadást, képzést vagy támogatást, többek között finanszírozást és pénzügyi támogatást nyújtottak vagy abban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                           c)

                           részt vesznek a nemzetközi emberi jogi normákat vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a polgári személyek elleni célzott támadásokat, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                           d)

                           szexuális és nemi alapú erőszaknak minősülő cselekedetek tervezésében, irányításában vagy elkövetésében vesznek részt a Közép-afrikai Köztársaságban;

                           e)

                           az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban a Közép-afrikai Köztársaságban;

                           f)

                           a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújtanak fegyveres csoportoknak vagy bűnszövetkezeteknek;

                           g)

                           akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                           h)

                           részt vesznek az ENSZ-missziók vagy nemzetközi biztonsági erők, mint például a Minusca, az uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában;

                           i)

                           a bizottság által jegyzékbe vett szervezet vezetői, illetve a bizottság által jegyzékbe vett személyt vagy szervezetet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezetet támogattak, vagy a bizottság által jegyzékbe vett személy vagy szervezet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint jártak el.”;

               3.

               a 2b. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   Be kell fagyasztani minden olyan pénzeszközt és gazdasági erőforrást, amely azon személyek vagy szervezetek közvetlen vagy közvetett tulajdonában vagy ellenőrzése alatt áll, akiket vagy amelyeket a bizottság jegyzékbe vett és a melléklet felsorol, tekintettel arra, hogy:

                                       a)

                                       részt vesznek a Közép-afrikai Köztársaság békéjét, stabilitását vagy biztonságát veszélyeztető cselekményekben vagy támogatják azokat, ideértve a stabilizáció és megbékélés folyamatát veszélyeztető vagy akadályozó, vagy az erőszakot tápláló cselekményeket is;

                                       b)

                                       megsértik a 2127 (2013) sz. ENSZ BT-határozat 54. pontjával és ezen határozat 1. cikkével bevezetett fegyverembargót, illetve közvetve vagy közvetlenül fegyvereket és kapcsolódó felszereléseket szolgáltattak, adtak el vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadást, képzést vagy támogatást, többek között finanszírozást és pénzügyi támogatást nyújtottak vagy abban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                                       c)

                                       részt vesznek a nemzetközi emberi jogi normákat vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a polgári személyek elleni célzott támadásokat, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                                       d)

                                       szexuális és nemi alapú erőszaknak minősülő cselekedetek tervezésében, irányításában vagy elkövetésében vesznek részt a Közép-afrikai Köztársaságban;

                                       e)

                                       az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban a Közép-afrikai Köztársaságban;

                                       f)

                                       a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújtanak fegyveres csoportoknak vagy bűnszövetkezeteknek;

                                       g)

                                       akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                                       h)

                                       részt vesznek az ENSZ-missziók vagy nemzetközi biztonsági erők, mint például a Minusca, az uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában;

                                       i)

                                       a bizottság által jegyzékbe vett szervezet vezetői, illetve a bizottság által jegyzékbe vett személyt vagy szervezetet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezetet támogattak, vagy a bizottság által jegyzékbe vett személy vagy szervezet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint jártak el.”;

                           b)

                           a (4) bekezdés helyébe a következő szöveg lép:
                           „(4)   A tagállamok továbbá mentességet adhatnak az (1) és (2) bekezdésben szereplő intézkedések alól olyan pénzeszközök és gazdasági erőforrások tekintetében is, amelyek:

                                       a)

                                       rendkívüli kiadások fedezéséhez szükségesek, azt követően, hogy az érintett tagállam erről a bizottságot értesítette, és a bizottság azt jóváhagyta;

                                       b)

                                       bíróság, hatóság vagy választott bíróság által elrendelt zálogjog vagy meghozott határozat tárgyát képezik, amely esetben a pénzeszközöket és gazdasági erőforrásokat a zálogjog vagy határozat végrehajtására fel lehet használni, azt követően, hogy az érintett tagállam erről a bizottságot értesítette, feltéve, hogy a zálogjog vagy határozat 2017. január 27. előtt keletkezett és nem az e cikkben említett személy vagy szervezet javára szól.”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. március 7-én.

            a Tanács részéről

            az elnök

         L. GRECH

      (1)  A Tanács 2013/798/KKBP határozata (2013. december 23.) a Közép-afrikai Köztársasággal szembeni korlátozó intézkedésekről (HL L 352., 2013.12.24., 51. o.).